Петък вечер
2025-07-02 20:30 (Europe/Helsinki) | Летен Театър – Варна, Морска градина, Варна, Bulgaria
Има седмици, в които единственият смисъл е очакването на петъчната вечер. Има дни, които минават изцяло в планирането ѝ. Има хора, за които петък вечер има статута на религиозен празник. Но не са малко и онези, които могат да го празнуват само в най-смелите си мечти. Като например татковците.
Четирима млади мъже, на които все по-рядко се удава възможност да се забавляват, ни разказват как може да мине една петъчна вечер, влизайки в различни роли. Показват ни кой е точният ключ и коя е правилната врата, а после демонстрират как петъчният запой може да разбърка пъзела.
Водят ни към един мечтан финал на вечерта, но влизането в тоалетната рязко променя всичко. Разкриват ни точно колко пъти времето за подготовка трябва да надхвърля продължителността на самия купон.
Потапят ни в един фрагментиран свят, издигащ в култ копнежа по свръх изживяването. Защото животът се живее само веднъж.

Кармен
2025-07-04 21:00
„Кармен“ – 150 г. от пъвата постановка
Опера от Жорж Бизе

Диригент – Григор Паликаров
Постановка – Кузман Попов
Режисьор – Елена Стоянова

В ролите:
КАРМЕН – Флорентина Соаре
ДОН ХОЗЕ – Валерий Георгиев
ЕСКАМИЛИО – Иво Йорданов
МИКАЕЛА – Жана Костова
ЦУНИГА – Евгений Станимиров
МОРАЛЕС – Михаил Вълчев

Оркестър, хор и балет на Държавна опера Варна
С участието на ВДЮО, диригент – Ганчо Ганчев
Представлението на огнената опера на Бизе отбелязва 150-годишнината от първата постановка на творбата. Историята на изкусителката Кармен и фаталната любов на Дон Хосе в съперничество с бикобореца Ескамилио е музикален шедьовър, събрал в себе си най-емблематичните арии „Хабанера“ и „Песента на тореадора“. За спектакъла гостува световноизвестното румънско мецосопрано Флорентина Соаре, която ще изпълни главната роля на Кармен. Варненският симфоничен оркестър ще свири под диригентската палка на маестро Григор Паликаров.
През 1874 г. Жорж Бизе, търсейки сюжет за нова опера, се спира на нашумялата новела на френския писател Проспер Мериме (1803 – 1870) “Кармен”, написана през 1845 г. Със създаването на либретото се залавят двамата опитни литератори и театрали Анри Мелиак (1831 – 1897) и Луи Халеви (1834 – 1908), автори на голям брой от текстовете на Офенбаховите оперети. Операта “Кармен” е едно от връхните постижения в цялата френска музика. Това е дълбоко реалистично произведение, изпълнено с драматизъм и издържано отначало докрай в народностен дух. Музиката е наситена с живот и кипящи страсти. Написана в духа на испанския музикален фолклор, тя отговаря напълно на сюжета. Но въпреки испанските теми, взети от народнопесенното богатство на тоя народ, музиката на Жорж Бизе е истинско френско изкуство. Драматичните стълкновения и конфликти са обрисувани с дълбоко психологическо проникновение, а музикалните характеристики на героите са едни от най-ярко изразените в цялата оперна литература.
Вероятно няма оперен театър по света, който да не е посягал към прочутата творба на Жорж Бизе „Кармен“. За всяко мецосопрано пък е мечта да се превъплъти в образа на огнената циганка.
Премиера на операта се състояла на 3 март 1875 г. в Париж – една година след написването на творбата. Първото представяне пред публика обаче е провал, а композиторът е обвинен в безнравственост. Само няколко месеца по-късно във Виена Бизе е реабилитиран, а операта „Кармен“ е приета като нещо изключително.
Изпълнява се на френски, със субтитри на български и английски език

ЧЕРНОТО ПИЛЕ
2025-07-05 20:30
ЧЕРНОТО ПИЛЕ
5 ЮЛИ, 20:30 ч.
ЛЕТЕН ТЕАТЪР ВАРНА
Автор – Николай Хайтов
Режисьор – Мариус Куркински
Участват – Мариус Куркински
Музика – Емилиян Гацов-Елби
Времетраене: 100 мин.
В „Черното пиле“ Мариус Куркински включва три разказа на Хайтов – „Мерак“, „Пазачът на Овесената нива“ и „Черното Пиле“.
„Хора, които живеят трудно, страдат, понякога изпадат в грехове, но винаги търсят разкаяние и никога не пропускат великите мигове на радост и любов.“
„В разказите на Хайтов душата на българина е много чиста и неопетнена, там хората не са нагазили в никакви отношения с комерсиалното, в същото време страдат от живота, но не се жалват, а го преборват“, споделя Мариус.
Билети на сайта kupibileti.bg и в партньорската ни мрежа.
Организатор: „СЦЕНА АЖУР ПИКО“
kupibileti.bg продава билети от името и за сметка на организатора и не отговаря за провеждането на събитието или неговата организация.

Звездният дует на Капките - Димитър и Христо
2025-07-06 21:00
? Димитър и Христо на живо във Варна!Готови ли сте за вечер, изпълнена с любими български песни, усмивки и незабравими емоции?? На 6 юли 2025 г. Летният театър във Варна ще посрещне харизматичното дуо Димитър и Христо, с участието на ANIMA и специалния гост Кристиян Янкулов.
Очаква ви концерт, който съчетава енергия, сантимент и талант – под открито небе и в уникалната атмосфера на морската сцена.
?️ Билети вече в продажба – на касите на ДКС и онлайн на eventim.bg⏰ Начало: 21:00 ч.? Място: Летен театър, Варна
? Не изпускайте това събитие! Елате с приятели и споделете лятото с музика, която остава в сърцето.

КОНЦЕРТ НА ОРЛИН ГОРАНОВ,АКАГА И ТАЙНИЯ ОРКЕСТЪР "БЪДЕЩЕ ВРЕМЕ"
2025-07-07 21:00
Орлин Горанов, Акага и Тайният оркестър – заедно в „Бъдеще време“, подготвят едно музикално пътешествие през поколения и стилове в серия от концерти в страната. Не го пропускайте!
Концерт на Орлин Горанов, Акага и Тайният оркестър „Бъдеще време“ на 7 Юли от 21:00ч, в Летен театър – Варна

КОНЦЕРТ НА КИЧКА БОДУРОВА
2025-07-08 20:30
КИЧКА БОДУРОВА
Концерт със специален гост – Диогенис
Нейният артистичен дух и изпълнителски стил са уникални! Това я прави истинска икона на българската музикална сцена. От дебютите си до днешния ден, тя не просто изпълнява песни, а ги оживява с емоция и стил, което я прави неповторима. Обиколила почти целия свят, тя винаги носи в сърцето си своя роден край и никога не забравя да се върне „У дома“.
Нейните 50 години на сцената са свидетелство за неизмеримата и всеотдайност към музиката и публиката. Тя продължава да вдъхновява поколения с магията на своя глас и талант.
От радост до тъга, от любов до болка, нейната музика докосва сърцата на хиляди хора и ги пренася през пълната гама от човешки емоции.
Заповядайте на 8 юли от 20.30 часа в прекрасния Летен театър във Варна и се подгответе за едно незабравимо преживяване.

LEGENDARY SMOKIE — 50 YEARS OF MUSIC!
2025-07-09 20:00
SMOKIE НА ЖИВО В БЪЛГАРИЯ!
На 8 юли в Бургас и 9 юли във Варна емблематичната рок група Smokie ще изпълни всички свои оригинални хитове на сцените на Летните театри в България в рамките на турнето “Legendary Smokie -50 Years of Music Tour” 2025.
Групата, която скоро ще отпразнува своята 60-а годишнина, е издала 26 албума, повече от 30 сингъла и е продала над 30 милиона копия от своите записи. Smokie са спечелили множество златни и платинени сертификати. Над десетина песни на Smokie отдавна са се превърнали в истински класики, с които са израснали три поколения слушатели – „Don’t Play Your Rock’N’Roll To Me“, „I Can’t Stay Here Tonight“, „If You Think You Know How To Love Me“, „Needles and Pins“, „For a Few Dollars More“, „Mexican Girl“, „I’ll Meet You at Midnight“, „Oh Carol“, „What Can I Do“, да не споменаваме мега-хита за всяка танцова зала – „Living Next Door To Alice“!
Когато става въпрос за класически английски рок, Smokie е една от първите групи, които идват на ум. Докато феновете с нетърпение очакват завръщането на Smokie на сцената в Австралия по-късно тази година с тяхното турне Greatest Hits, присъединете се към нас в пътешествието към най-големите им хитове.
Погледнете в книгата на Гинес за хитовите сингли и ще се уверите, че успехът на Smokie през 70-те години е феномен. Все пак 11 от техните 14 британски хита идват именно през това впечатляващо музикално десетилетие.
Днешният състав на Smokie включва:

Стив Пинел на барабани,
Мик Макконъл – соло китара и беквокал,
Пийт Линкълн – водещ вокал и ритъм китара,
Мартин Булард – клавишни,
Люк Булард – бас китара и беквокал.

Въпреки многобройните трудности и дори трагични събития в биографията на групата, музикантите изпитват огромна страст към музиката, както никога досега. Безкрайните концертни турнета по всички континенти доказват, че музиката на Smokie е вечна.
Не пропускайте своя шанс да изживеете истинския рокендрол – да пеете, да танцувате и да се почувствате иконични.

DISNEY – Една сбъдната мечта
2025-07-10 21:00
“DISNEY – Една сбъдната мечта”
Мултимедиен концерт

Диригент Роберто Молинели
Режисьор Сребрина Соколова

С участието на:
Сали Морикони – вокал
Кристиан Левантачи – вокал
Биаджо Лабанка – китара

Оркестър и хор на Държавна опера Варна

В програмата ще чуем емблематични мелодии от вечните класики на DISNEY: “Снежанка”, “Аладин”, “Пепеляшка”, “Малката русалка”„Цар Лъв“, “Красавицата и Звяра“, „Мери Попинс“ и други.

Спектакълът е посветен на 100-годишнината от основаването на Дисни и представя театрално-музикално шоу, събрало в себе си мелодии, образи и реплики от най-обичаните анимационни филми в едновековната история на компанията. На сцената оживяват любимите на малки и големи песни на Снежанка, Пепеляшка, Аладин, Красавицата и Звяра, Малката русалка, Цар Лъв и много други хитови мелодии в аранжимент на майстора на кросоувър концертите Роберто Молинели. Гостуващите италиански солисти и оркестърът на Варненската опера ще подарят на публиката неповторими емоции.

КОНЦЕРТ НА СИЛВИЯ КАЦАРОВА
2025-07-11 21:00
СИЛВИЯ КАЦАРОВА – 70 НЮАНСА ЛЮБОВ
11 ЮЛИ, 21:00 ч.
ЛЕТЕН ТЕАТЪР ВАРНА
Невероятната Силвия Кацарова ще заплени сърцата на публиката със своите „70 нюанса любов„!
На 11 юли от 21:00 ч. една от иконите на българската естрада ще направи истински спектакъл в сърцето на Варна – летния театър!
За да стане концертът още по-специален, участие ще вземат и зашеметяващите Теди Кацарова, Дичо, Камен Воденичаров и Наско от БГ Радио.
Билети ще откриете в мрежата на kupibileti.bg и в партньорската ни мрежа.
Организатор на събитието: „Ред Дънки Бекстейдж Мениджмънт“ ЕООД
kupibileti.bg продава билети от името и за сметка на организатора и не отговаря за организацията на събитието или неговото провеждане.

КОНЦЕРТ НА ТОНИКА СВ
2025-07-12 21:00
ТОНИКА СВ
12 ЮЛИ, 21:00 ч
ЛЕТЕН ТЕАТЪР, Варна
Любимците ТОНИКА СВ представят един уникален концерт изпълнен с много емоции и хубава музика.
Не пропускайте възможността да станете част от това незабравимо музикално преживяване!
Пейте заедно с ТОНИКА СВ любимите песни на поколения българи:
„Един неразделен клас“
„Здравей, как си приятелю?“
„Мария“
„Нека да е лято“
и още много други.
Тоника СВ Турне 2025

КОНЦЕРТ НА ЛИЛИ ИВАНОВА
2025-07-13 21:00
ЛИЛИ ИВАНОВА
13 ЮЛИ, 21:00 ч.
Летен театър, Варна
ТУРНЕ 2025
Билети на сайта kupibileti.bg и в партньорската ни мрежа.
Със специалното участие на Grand LI Orchestra
Музикален продуцент:
Ангел Дюлгеров
Мониторен тонрежисьор:
Ангел Попов – Ачо
Звук, осветление и сцена:
Антоан Хадад, ТНС
Организация и PR:
Николай Недеков
Фотограф:
Костадин Кръстев – Коко
Графичен дизайн:
Ина Янева
Коса:
Милена Димитрова – Фифи
Грим:
Кирил Чалъков
Охрана:
СОТ 161
С подкрепата на СОТ 161, ЯВОР и СТОВИ
Медийни партньори: БТА, БГ РАДИО, ДАРИК РАДИО, ЕПИЦЕНТЪР, 24 ЧАСА
Основен медиен партньор – bTV
Билети на сайта kupibileti.bg и в партньорската ни мрежа.
Организатор на събитието: „ЛИ 1“ ЕООД, ЕИК BG201288130, info@lili.bg, www.lili.bg
kupibileti.bg продава билети от името и за сметка на организатора и не отговаря за организацията на събитието или неговото провеждане.

Катарина, или Дъщерята на разбойника
2025-07-15 21:00
«Катарина, или Дъщерята на разбойника»
От Цезар Пуни
По едноименния романтичен балет на Жул Перо

Хореография Сергей Бобров и Юлиана Малхасянц
Сценографя Ася Стоименова
Костюми Евгений Пономарев
Балет и оркестър на Държавна опера Варна

„Катарина, или Дъщерята на разбойника“ е грандиозна по размах възстановка на забравения балет на Жул Перо и Цезар Пуни. Постановката на Сергей Бобров е номинирана в 10 категории за най-голямата руска награда „Златната маска“. Балетът, непоставян над сто години, прави премиерата си през 1846 г. в лондонския Royal Theater. В либретото Жул Перо включва един от героите на популярния роман на Ернст Хофман «Signor Formica» – реалният италиански художник от XVII век Салватор Роза. Хореографът е очарован от истинската история за пленяването му от банда разбойници, в чиято предводителка той се влюбва. Перо превръща живота на художника в романтична драма с плен и освобождаване, преследване, комични преобразявания и трагични прозрения. В постановката на Бобров, премиерна за България, майсторски са комбинирани класически балетни прийоми и виртуозност, която пленява съвременния зрител. Освен с танцовата хореография, балетът впечатлява с езика на жестовете, всеки от които има точно определено значение. Нестандартно решение е тройният финал, който води зрителя от драматичен към щастлив край.
СЕРГЕЙ БОБРОВ, заслужил артист на Русия, завършва Московското хореографско училище и балетмайсторския факултет на Московския хореографски институт в класа на именития Юрий Григорович. Премиер солист на Болшой театър, изпълняващ водещи и солови партии като Ротбарт в „Лебедово езеро“, Бирбанто в „Корсар“, Иларион в „Жизел“, Тореадор в „Дон Кихот“ и много други. Творческата му биография в Държавния театър за опера и балет в Красноярск, на който е бил артистичен директор, включва многобройни постановки и хореографски редакции на заглавия от световната балетна съкровищница, както и сценични версии на оперни творби. Лауреат е на престижни конкурси и фестивали, сред които Междурегионалния конкурс на балетмайсторите и балетните артисти, Международния конкурс „Серж Лифар“ в Киев, IX Международен балетен конкурс в Москва и много други. Три пъти е носител на престижната награда „Златна маска“ за два оперни спектакъла и за балета „Катарина, или Дъщерята на разбойника“ за най-добър спектакъл. Инициатор е на ежегодните международни форуми в Красноярск „Балетът на XXI век“ и „Парад на звездите в операта“. За цялостната си творческа дейност като балетист и хореограф-постановчик е удостоен със званието „заслужил артист на Русия“.
В България Сергей Бобров поставя на сцената на Софийска опера и балет „Електра“ и „Антигона“, а от сезон 2014–2015 работи за Държавна опера Варна, на която в момента е главен балетмайстор. Инициира Международния балетен форум във Варна, който през 2023 г. провежда осмото си издание. На варненска сцена поставя редица заглавия, сред които oперата-балет „Carmen Dance“, балетите „Жизел“, „Копелия“, „Спящата красавица“, създава нови версии на спектаклите „Лешникотрошачката“, „Лебедово езеро“ и „Ромео и Жулиета“. Спектакли на Сергей Бобров са гастролирали в Европа, САЩ, Япония, Мексико, Кипър, Тайван, както и в много страни на Латинска Америка. На турнетата в Англия и Париж тази година трупата на Варненския балет, под ръководството на Сергей Бобров, постига сензационен успех и е оценена от критиката и публиката на нивото на най-добрите световни трупи.

КОНЦЕРТ НА ДЕСИ ДОБРЕВА – ТУРНЕ „ГИЗДАВА“ 2025
2025-07-16 21:00
ГИЗДАВА – НАЦИОНАЛНО ТУРНЕ 2025
Музика. Сила. България.

ГИЗДАВА е песен, кауза и пламък, който носим всички – заедно с децата ни и с всеки, който вярва, че България има глас. И бъдеще.

Тази година, в 7 града, ще се случи нещо истинско и вълнуващо – спектакъл, в който талантливите деца на България не просто ще бъдат публика.
Те ще бъдат ГЕРОИТЕ НА СЦЕНАТА.

Турнето ГИЗДАВА ще подпомогне млади български таланти – финансово, артистично и морално. Ще им подаде ръка. Ще им даде сцена. Ще им даде глас. Защото нашите деца са бъдещето!

В каузата се включва и легендата Нешка Робева – с послание, което ще остане завинаги.

На сцената ще бъдат ДЕСИ ДОБРЕВА с нейния Лудо Младо Бенд, Tenori d’Amore, Детския хор на БНР, Хор на Софийските момчета, бенд-лидерът Михаил Йосифов, композиторите Ангел Заберски-син и Георги Андреев, танцьори и участници от цялата страна, и разбира се – най-талантливите деца на България.

Всеки град, всяка песен, всяко дете – ще носи духа на България, такъв, какъвто искаме да го оставим в ръцете на бъдещето!

Купи своя билет СЕГА – и нека напълним залите не само с хора, а с вяра, обич и грижа за утрешния ден.

Нека това турне бъде ваше, наше, на България!
ГИЗДАВА. За децата. За България. Заедно.

Четиримата италиански тенори
2025-07-17 21:00
«ЧЕТИРИМАТА ИТАЛИАНСКИ ТЕНОРИ»

Диригент – Христо Павлов
Солисти:
Уго Таркуини
Алесандро Фантони
Джани Лечезе
Джовани Мария Палмия

Оркестър на Държавна опера Варна
В програмата арии от опери на Джакомо Пучини, Джузепе Верди, Гаетано Доницети и др., и известни неаполитански канцонети като: КАРУЗО, VOLARE, СИЕЛИТО ЛИНДО, FUNICULI FUNIKOLA и др.
Проектът „Четиримата италиански тенори“ се раждат от идеята за формиране на квартет от гласове, които да поднасят италианска и популярна музика на света, използвайки един от най-красивите вокални регистри: гласа на тенора. След продължителна селекция четиримата избрани певци Алесандро Фантони, Джани Лечезе, Джовани Мария Палмия и Уго Таркуини дебютират в Рим, следва много успешно тримесечно турне в Съединените щати през 2019 г. с 57 концерта в големите американски градове. В България четиримата тенори за първи път пеят на 13 юни 2019 г. пред публика от 2000 души в Летния театър на Варна на откриването на фестивала Опера в Летния театър. Следват още 10 концерта в страната с огромен успех. Между декември 2019 г. и януари 2020 г. те изнасят два исторически концерта в Турция, посветени на годишнината на Ататюрк, и пеят в Арена Анкара пред 12 000 души, както и в престижната зала Zorlu PSM в Истанбул. Четиримата тенори обират овациите на публиката и в Македония, Чешката република, Казахстан.

С музиката на Щраус
2025-07-18 21:00
«С музиката на Щраус» – Гала концерт по случай 200 години от рождението на композитора

Диригент Пьотр Сулковски Режисьор Александър Мутафчийски
Хореограф Антоанета Алексиева

Солисти: Жана Костова (сопран), Илина Михайлова (сопран), Ирина Жекова (сопран), Лилия Илиева-Михайлова (сопран), Силвия Ангелова (мецосопран), Артьом Арутюнов (тенор), Пламен Райков (тенор), Велин Михайлов (баритон), Иво Йорданов (баритон)

В програмата ще чуем най-доброто от Йохан Щраус (син) –валсове, хорове, ансамбли, дуети и арии от «Прилепът», «Цигански барон», «Виенска кръв» и др.

С участието на оркестър хор и балет на Държавна опера Варна

Посветен на 200-годишнината от рождението на Йохан Щраус – син, емоционалният спектакъл ще отведе публиката на пищен бал с основно „действащо лице“ вечната и завладяваща музика на композитора. Щраус – син е автор на над 500 валса, полки, маршове, както и на голям брой оперети. Наречен „Кралят на валса“, той има огромен принос за популярността на този танц във Виена през XIX век. Солисти, хор и балет на
Държавна опера Варна ще поднесат откъси от „Прилепът“, „Цигански барон“, „Виенска кръв“, както и емблематичните „На хубавия син Дунав“, „Радецки марш“ и др. Диригент е Пьотр Сулковски.

Пьотр Сулковски притежава богат оперен опит, натрупан по време на работата му като диригент (1995 – 2007 г.), а по-късно и като артистичен директор на Краковската опера (2006 – 07 г.) и музикален директор на Оперния фестивал „Wildwood“ в Литъл Рок, Арканзас (САЩ). Подготвя редица оперни премиери, включително няколко световни. Сулковски е съосновател на Краковската камерна опера и поставя няколко продукции там. През 2008-09 г. работи като заместник-директор на Хора на Полското радио. От 2009 до 2011 г. е артистичен директор на Торунския симфоничен оркестър. От 2008 до 2014 г. е първи гост-диригент на Signature Symphony Orchestra в Тълса, Оклахома (САЩ).
Сулковски работи с много оркестри, преподава в Музикалната академия в Краков и дирижира в Музикалната академия в Бидгошч. От 1993 г. дирижира оркестъра на Държавното средно музикално училище „Ф. Шопен“ в Краков, с който пътува до Франция, за да провежда образователни програми за младежи. През 2011 г. получава докторска степен, през 2015 г. става хабилитиран доктор, а през 2017 г. – доцент по музикални изкуства.
Член е на програмния съвет на Радио Олщин (2012 – 2016 г.), вицепрезидент на управителния съвет на Полската филхармонична асоциация. През 2015 г. за „творчески постижения в областта на културата на Варминско-Мазурското войводство“ е удостоен със статуетка Пегас от губернатора на Варминско-Мазурското войводство. Удостоен е и със Сребърен кръст за заслуги (2016 г.)

“ТАМ НА ЗАВОЯ” С БРАТЯ АРГИРОВИ
2025-07-19 20:30 - 21:00
ТАМ НА ЗАВОЯ – КОНЦЕРТ НА БРАТЯ АРГИРОВИ И ПРИЯТЕЛИ – ВАРНА
19 ЮЛИ 2025г., 20:30ч.
ЛЕТЕН ТЕАТЪР, ВАРНА
Концерт на Братя Аргирови и приятели
Средата на месец юли е време за море, почивки, хубави емоции и сякаш всичко е по 2. Да, особено когато става въпрос за Братя Аргирови и тяхната нова програма, която включва златни хитове, нови песни, техните три момичета – вокална група и много приятели-колеги, които са специални изненади.
Билети на сайта kupibileti.bg, Билетен център НДК и партньорската ни мрежа във всеки град.
Организатор: „ГРАНДЕ АРТ“ ЕООД
kupibileti.bg продава билети от името и за сметка на организатора и не отговаря за организацията на събитието и/или неговото провеждане.

Отчаяни съпрузи
2025-07-20 20:30 - 21:00
„ОТЧАЯНИ СЪПРУЗИ“
с Бойко Кръстанов, Явор Бахаров, Даниел Пеев и Димитър Захариев
автори Алекси Макар, Жером Даран и Стефан Мюра режисьор – Васил Дуев превод – Снежина Русенова-Здравкова
Нестандартна френска комедия за трудностите на „силния“ пол, който трябва да приеме предизвикателствата, поставени му от жените и от обвързването, умело представена от трима развихрящи се в хумора си актьори. Парижкият хит, който вече осем години не слиза от комедийния афиш и нарушава всички кодове в жанра!
Artvent е организатор на масови културни мероприятия. Ние предлагаме на българската публика разнообразие от театрални постановки, както за възрастни, така и за най- малките. Перфектна организация и качествени продукции са нашият приоритет, за да може максимално публиката да се наслади на магията на театъра. София, Пловдив, Варна, Бургас, Русе, Велико Търново, Стара Загора са само малка част от градовете, в които може да посетите нашите събития.

Дух
2025-07-21 21:00
„ДУХ“ – Мюзикълът
Мюзикъл от Дейв Стюарт и Глен Балард
Музика Дейв Стюарт и Глен Балард
Либрето Дейв Стюарт, Глен Балард и Брус Джоел Рубин

Режисьор-постановчик Сребрина Соколова
Диригент-постановчик Страцимир Павлов
Сценограф и визуален артист Петко Танчев
Художник костюми Ася Стоименова
Хореограф Надя Димокова
Светлинен дизайн Даниел Йовков
Превод Жени Гундашева

В ролите:
САМ УИТ Виктор Ибришимов
МОЛИ ДЖЕНСЪН Валерия Василенко
КАРЛ БРУНЪР Нейчо Петров – Реджи
ОДА МЕЙ БРАУН Милица Гладнишка
УИЛИ ЛОПЕС Георги Георгиев
ПРИЗРАК В БОЛНИЦАТА Лев Караван
ПРИЗРАК В МЕТРОТО Боян Тодоров
ЛУИЗ БРАУН Милена Захариева
КЛАРА БРАУН Розалия Желязкова
ЛАЙНЪЛ ФЕРГЮСЪН / СВЕЩЕННИК Тихомир Трифонов
ДЕТЕКТИВ БЕЙДЕРМАН/ ОРЛАНДО Михаил Вълчев
ОФИЦЕР УОЛАС/ЛЕКАР Валентин Василев
ОФИС АСИСТЕНТ Яна Стоянова
ЛЕКАР Иван Славов
ОРТИША ДЖОУНС Яна Зайкова
МОНАХИНЯ 1 Елена Траянова
МОНАХИНЯ 2/ г-жа РОЗА САНТИАГО Надежда Радкова
Оркестър и балет на Държавна опера Варна
«Дух» се представя чрез специално споразумение с Theatrical Rights Worldwide и всички разрешени материали за представлението са предоставени от Theatrical Rights Worldwide (TRW), 122-124 Regent St, London, W1B 5SA. +44 (0) 20 7101 9596 www.theatricalrights.com
Мюзикълът „Дух“ по едноименния холивудски филм с Деми Мур, Патрик Суейзи и Упи Голдбърг в главните роли прави премиерата си в Манчестър през 2011 г. и веднага след това превзема сцените на Уест Енд и Бродуей. Либретото пише Брус Джоел Рубин, а музиката е на Глен Балард и Дейв Стюарт, когото публиката познава от Eurythmics.
Сюжетът разказва за влюбените Сам и Моли, които една нощ, докато се прибират, са нападнати и Сам умира, но остава пленен между този и онзи свят. Моли е в опасност и Сам не може да я остави сама. Медиумът Ода Мей Браун му помага да се свърже с любимата си и да я предупреди, че хората около нея не са каквито изглеждат.
Поставяйки темите за доброто и злото, за любовта, която побеждава дори смъртта, за надеждата и светлината, мюзикълът ни пренася в световете на хората и на духовете с прекрасна музика, вълнуваща актьорска игра и сюжет, който съчетава романтика, мистерия и трилър. Общуването с духове внася и хумор в историята. Емблематичната песен “Unchained melody”, която във филма е в изпълнението на Righteous Brothers, заема централно място и в мюзикъла.
Режисьорът Сребрина Соколова събира млад, но опитен и много ентусиазиран екип от певци и актьори. Диригент-постановчикът Страцимир Павлов внася личния си почерк в музикалните партитури, а хореографът Надя Димокова кара хора и духове да танцуват на сцената по специален начин. Сценографията е дело на носителя на Икар Петко Танчев, а в ролята на Ода Мей Браун ще видим неповторимата Милица Гладнишка.

Лебедово езеро
2025-07-23 21:00
«ЛЕБЕДОВО ЕЗЕРО»

Балет в четири действия от Пьотр Илич Чайковски
Хореография Мариус Петипа, Лев Иванов

Хореографска редакция Сергей Бобров
Диригент Азат Максутов

Балет на Държавна опера Варна

Бляскавата история на най-обичания балетен спектакъл в света започва през 1895 на сцената на Марински театър, Санкт Петербург. Новаторската хореографска редакция на Лев Иванов пресъздава не само движенията на истинските птици, но изразява и силни чувства като любов, страх, болка и тревожност. Спектакълът достига нова психологическа дълбочина. На свой ред Мариус Петипа поставя валса, мазурката и останалите танци за сцената в двореца.
Постановката на „Лебедово езеро“, на Държавна опера Варна е представена в авторската хореографска редакция на Сергей Бобров. В неговата интерпретация драматизмът е засилен до краен предел, много високи са изискванията и към техническата подготовка на балетистите, и към емоционалното пресъздаване на образите от солистите. Публиката ще оцени ефекта на визуалните контрасти и на изключително въздействащия трагичен финал.

ДИАНА ДАМРАУ Гала - Sole e Amore
2025-07-24 21:00
“ДИАНА ДАМРАУ Гала – Sole e Amore”
Диригент Павел Балев

Оркестър на Държавна опера Варна

Сопраното ДИАНА ДАМРАУ се изявява на водещите световни оперни и концертни сцени от две десетилетия. Огромният ѝ репертоар обхваща главни роли в „Ан Болейн“ (Опера Цюрих, Виенска Щаатсопера), „Ромео и Жулиета“ (Ла Скала, Метрополитън опера), „Лучия ди Ламермур“ (Ла Скала, Баварска държавна опера, Метрополитън Опера, Кралска опера), „Манон“ (Виенска Щаатсопера, Метрополитън опера), „Травиата“ (Ла Скала, Метрополитън Опера, Кралска опера, Национална опера на Париж и Баварска държавна опера), както и Кралицата на нощта във „Вълшебната флейта“ (Метрополитън Опера, Залцбургски фестивал, Виенска Щаатсопера, Кралска опера, Баварска държавна опера). Певицата дебютира като Фелдмаршалката в „Кавалерът на розата“ в Държавната опера в Берлин през януари 2025 г.
Метрополитън Опера в Ню Йорк е театър, в който Диана Дамрау е изпълнявала най-характерните си роли, излъчвана е в HD по кината по целия свят и е реализирала осем дебютни роли. Сред основните ѝ изяви са тези в нови продукции на „Риголето“ (Джилда), „Севилският бръснар“ (Розина), „Граф Ори“ (Адела), както и главни роли в „Травиата“, „Дъщерята на полка“ и др. Дамрау е и първата певица в историята на Метрополитън Опера, която изпълнява ролите на Памина и Кралицата на нощта в различни представления на „Вълшебната флейта“ в една и съща поредица от спектакли.
Певицата се изявява и в съвременни произведения за оперната сцена в роли, написани специално за нея. Диана Дамрау е утвърдена като един от най-търсените песенни интерпретатори и редовно се изявява с песенен репертоар на най-големите световни сцени. Тя реализира творчески партньорства с пианиста Хелмут Дойч, арфиста Ксавие дьо Местр и сър Антонио Папано.
Диана Дамрау, тенорът Йонас Кауфман и пианистът Хелмут Дойч реализират турне в най-реномираните концертни зали в Европа с песни от Густав Малер и Рихард Щраус през пролетта и лятото на 2025 г.
Диана Дамрау е камерзенгерин на Баварската държавна опера (2007 г.) и носител на баварския орден „Максимилиан“ за наука и изкуство (2010 г.). Тя е носител на Ордена за заслуги към Федерална република Германия (2021 г.). Избрана е за певица на годината (Opernwelt, Международна оперна награда в Лондон, Opera News, Избор на редактора на Gramophone) и от 2020 г. астероид носи нейното име.
ПАВЕЛ БАЛЕВ от 2022 г. е главен диригент на Опера Лимож – Франция, генерален музикален директор на Театър Нордхаузен – Германия, от сезон 2022/2023 г. е постоянен гост-диригент на Филхармония Баден- Баден, а от 2021/2022 г. и на Държавна опера Варна.
Получава многократно покани като гост-диригент на Виенската Щатсопера ( 2016 – 2020 г.) и Опера Цюрих ( 2012 – 2021 г.)
Работи с много оркестри по цял свят, като многократно гостува напр. на Оркестъра на Датското Национално Радио Копенхаген, Национален Академичен симфоничен оркестър Санкт Петербург, Национална опера и Оркестър Монпелие, Национален Оркестър на Сингапур, Токийска филхармония, Оркестър „Evergreen“ Тайван, Студио Оркестър „Уолт Дисни“ в Лос Анжелис, Словашкия национален оркестър и др.
Павел Балев изнася концерти със световни изпълнители като Ан-Софи Мутер, Едита Груберова, Tомас Хемпсън, Kрасимира Стоянова, Веселина Кацарова, Лука Пизарони, Рамон Варгас, Диана Дамрау, Никола Тестé, Пьотр Бечала, Анна Нетребко. Рециталите на Красимира Стоянова „Славянски оперни арии”, “Верди Арии“ и „Веризмо“ под музикалното ръководство на Павел Балев получават „Международната класическа музикална награда 2012“, годишната награда на германската музикална критика за 2012 година, както и наградата на германската музикална критика за 2014 и 2017 г.
През 1995 година Павел Балев сe дипломирa в НМА „Проф. Панчо Владигеров” в класовете по дирижиране на проф. Васил Казанджиев и проф. Георги Робев. През 1995 – 1998 г. специализира във Ваймар, Германия.
Носител е на Първа награда на Международния конкурс за диригенти „Карл Мария фон Вебер” (1996 г.) в Мюнхен, Първа награда на националния конкурс на висшите музикални училища в Германия (1999 г.) във Ваймар, наградата „Херберт фон Караян”, представителната награда за диригенти на град Бад Хомбург (2003 г.).
Павел Балев e ръководил Камерната опера в Дрезден, бил е първи диригент и музикален ръководител на Оперните театри в Рощок (1999 –2002 г.) и Хале (2002 – 2008 г.). Oт 2007 до 2022 г. е главен диригент на Филхармония Баден-Баден и главен художествен ръководител на Международната лятна академия „Карл Флеш“ в сътрудничество с концертмайсторите на Берлинската филхармония. Гост-диригент е на Хамбургската Щатсопер, Комише Опер Берлин, Земперопер Дрезден, Oпера Щутгарт, Опера Лайпциг, Опера Хановер, Oпера Бремен и на над 60 оркестри в Германия.

Концертът "Време за любов" с Йордан Марков, Дивна, Иван Гайдаров и Дамян Попов
2025-07-26 20:00
Потопете се в магията на любовта с вълнуващия концерт „Време за любов“! В една незабравима вечер, изпълнена с емоция, талант и романтика, на сцената ще се съберат обичаните български изпълнители Йордан Марков, Дивна, Иван Гайдаров и Дамян Попов. Очакват ви най-красивите любовни песни, изпълнени с топлина и страст, които ще докоснат сърцата ви.
Концертът „Време за любов“ на 26 Юли от 20:00ч, в Летен театър – Варна

Любо Киров – 25 години на сцената
2025-07-27 21:00
Любо Киров – 25 години на сцената
Неспиращ и с поредно признание за връх в българската музика, Любо Киров подготвя мащабни концерти в страната за 25 години на сцената. Публиката, познаваща много добре безкомпромисния подход към продукцията и несравнимото музикално присъствие на любимия си изпълнител, ще има възможността да изживее музикалната магия, наречена „Любо Киров“.
Първите градове и дати:
Варна, Летен театър – 27 юли
Пловдив, Античен театър – 03 август
Стара Загора, Летен театър – 20 август
Бургас, Летен театър – 22 август
София, зала 1 на НДК – 16 октомври
Големите концерти в страната ще бъдат незабравимо музикално пътешествие, събрало на едно място емблематични песни и знакови изпълнители. Екипът на Любо Киров работи и по специални аранжименти и музикална концепция за тях.
Медиен партньор е БГ Радио.

КОНЦЕРТ НА ВЕСЕЛИН МАРИНОВ – ДА СЕ СЪБУДИШ ДО МЕН
2025-07-28 21:00
ВЕСЕЛИН МАРИНОВ
28 ЮЛИ, 21:00 ч.
ВАРНА, ЛЕТЕН ТЕАТЪР
Веселин Маринов – Турне 2025 „Да се събудиш до мен“
Веселин Маринов поема на национално турне през 2025 г., за да зарадва публиката си с вечните си песни и незабравима атмосфера. Очакват ви вечери с качествена музика и истински емоции.
Очакват ви два часа хубава музика и добро настроение!
Билети на сайта kupibileti.bg и в партньорската ни мрежа.

КОНЦЕРТ НА ВЕСЕЛИН МАРИНОВ - ДА СЕ СЪБУДИШ ДО МЕН
2025-07-29 21:00
ВЕСЕЛИН МАРИНОВ
29 ЮЛИ, 21:00 ч.
ВАРНА, ЛЕТЕН ТЕАТЪР
Веселин Маринов – Турне 2025 „Да се събудиш до мен“
Веселин Маринов поема на национално турне през 2025 г., за да зарадва публиката си с вечните си песни и незабравима атмосфера. Очакват ви вечери с качествена музика и истински емоции.
Очакват ви два часа хубава музика и добро настроение!
Билети на сайта kupibileti.bg и в партньорската ни мрежа.

33-ти Международен Фолклорен фестивал "Варненско лято" 2025
2025-07-30 21:00 - 2025-08-02 17:00
30.07 – 02.08.2025г.
Летен театър Варна, Сцена „Раковина“
МФФ „Варненско лято” е учреден е през 1992 г. по инициатива на Община Варна. Провежда се всяка година през първата седмица на август. Съгласно Статута право на участие имат ансамбли в категориите младежи и възрастни от цял свят, както и групи за автентичен фолклор.
Място: Летeн театър, сцена „Раковина“ и открити сцени и площадки във Варна
Организатор: Община Варна
Лице за контакт: Жасмина Василева, тел.: +35952820667, +359889919414, имейл: office@varnafolk.org

ПРАЗНИК НА ВИЕНСКАТА КЛАСИКА: "JOHANN STRAUSS VIRTUOSEN ORCHESTRA"
2025-08-03 21:00
Празник на виенската класика: „Johann Strauss Virtuosen Orchestra“ с турне в България
Елитният виенски оркестър „Йохан Щраус Виртуозен“ включва България в своето грандиозно световно турне, посветено на 200-годишнината от рождението на Йохан Щраус-син – безспорния крал на валса. Това събитие е най-значимото в света на класическата музика за 2025 година, привличайки почитатели на виенската традиция от всички краища на света.
!!! ВАЖНО: Първите 100 билета за всеки град са на промоционална цена от -10%
Под изтънчената палка на именития маестро Гуидо Манкузи оркестърът ще пресъздаде блясъка и магията на златната епоха на виенската класика. Виртуозните музиканти, подбрани от най-престижните оркестри на Виена, ще предложат на публиката несравнимо преживяване, изпълнено с ритмичната лекота и финеса на Щраусовите шедьоври.
След триумфални концерти в Гърция, Япония и Китай, знаменитият оркестър избира България за следващата си музикална спирка. Всяка държава от турнето е представена от водеща национална филхармония, а честта да бъде част от този забележителен проект в България се пада на Плевенската филхармония.
Изключителното турне на „Йохан Щраус Виртуозен“ обещава да се превърне в най-значимата културна проява на годината в България, съчетавайки традиция, виртуозност и неподражаемия дух на виенската музика.
Пригответе се за вечер, изпълнена с изящество, ритъм и вдъхновение!

ТОСКА СЪС СОНЯ ЙОНЧЕВА
2025-08-05 21:00
„ТОСКА“
Опера от Джакомо Пучини Либрето Джузепе Джакоза и Луиджи Илика По драмата на Викториен Сарду Диригент Найден Тодоров Постановка Кузман Попов
Режисьор Сребрина Соколова В ролите: ФЛОРИЯ ТОСКА – Соня Йончева КАВАРАДОСИ – Валерий Георгиев БАРОН СКАРПИЯ – Пламен Димитров АНДЖЕЛОТИ – Евгений Станимиров КЛИСАР – Гео Чобанов СПОЛЕТА – Артьом Арутюнов ШАРОНЕ – Росен Рангелов ТЪМНИЧАР – Петър Петров ОВЧАРЧЕ – Мария Палматите РОБЕРТИ – Георги Корбаков СЕРЖАНТ – Милен Митев

Хор и оркестър на Държавна опера Варна

Соня Йончева ще се превъплъти в емблематичния за кариерата ѝ образ на Тоска под диригентската палка на Найден Тодоров. През февруари тази година българското сопрано със
световна кариера беше Тоска в поредица спектакли на Виенската опера, а през юли 2024 г. плени с ролята Рим и Лондон. Изпълненията ѝ във Виена предизвикват възторг сред публика и критика и отлични отзиви: „Соня Йончева, освен вокално, и визуално е Тоска като от роман.
Многопластовият ѝ глас се излива без усилие в дълбоко разтърсващата знакова ария „Vissi d’arte“. Тя придава на ролята невероятни нюанси – страстна и властна ревнива дива, отчаяна и молеща в страданието си жена, но и безмилостна убийца.“ (Dr. Helmut Christian Mayer, Opera-Online).
Уважаеми зрители,
Поради временно неразположение на Соня Йончева – солист в главната роля в операта „Тоска“ – спектакълът, планиран за тази вечер, ще се проведе на 8 август, петък. Всички закупени билети важат без презаверка. Молим да ни извините за причиненото неудобство.

РАЧКОВ И ЖЕНИТЕ
2025-08-07 20:30
„Рачков и жените“ е наръчник за оцеляване в тежкия сблъсък на мъжкия и женския свят с всички комедийни последици, които следват неизбежно. Един спектакъл за любовта, секса, провалите, победите, абсурдите и надеждата, че рано или късно и най-заблуденият мъж ще намери своята половинка. Или поне някой да му сготви мусака…
Това е спектакъл, който разказва истински истории за отношенията на Димитър Рачков с жените в неговия живот. Разбира се, украсени, преувеличени и със сменени имена на дамите… е не на всички. ?
Очаквайте неудобни въпроси, смешни отговори, неочаквани обрати… И едно нестандартно предложение за брак.
Готови ли сте да се обвържем? Поне за два часа!

Участва: Димитър Рачков
Режисьор: Ивайло Христов
Сценарист: Иван Ангелов

ТОСКА СЪС СОНЯ ЙОНЧЕВА
2025-08-08 21:00
„ТОСКА“
Опера от Джакомо Пучини Либрето Джузепе Джакоза и Луиджи Илика По драмата на Викториен Сарду Диригент Найден Тодоров Постановка Кузман Попов
Режисьор Сребрина Соколова В ролите: ФЛОРИЯ ТОСКА – Соня Йончева КАВАРАДОСИ – Валерий Георгиев БАРОН СКАРПИЯ – Пламен Димитров АНДЖЕЛОТИ – Евгений Станимиров КЛИСАР – Гео Чобанов СПОЛЕТА – Артьом Арутюнов ШАРОНЕ – Росен Рангелов ТЪМНИЧАР – Петър Петров ОВЧАРЧЕ – Мария Палматите РОБЕРТИ – Георги Корбаков СЕРЖАНТ – Милен Митев

Хор и оркестър на Държавна опера Варна

Соня Йончева ще се превъплъти в емблематичния за кариерата ѝ образ на Тоска под диригентската палка на Найден Тодоров. През февруари тази година българското сопрано със
световна кариера беше Тоска в поредица спектакли на Виенската опера, а през юли 2024 г. плени с ролята Рим и Лондон. Изпълненията ѝ във Виена предизвикват възторг сред публика и критика и отлични отзиви: „Соня Йончева, освен вокално, и визуално е Тоска като от роман.
Многопластовият ѝ глас се излива без усилие в дълбоко разтърсващата знакова ария „Vissi d’arte“. Тя придава на ролята невероятни нюанси – страстна и властна ревнива дива, отчаяна и молеща в страданието си жена, но и безмилостна убийца.“ (Dr. Helmut Christian Mayer, Opera-Online).

ДАМА ПИКА СЪС СОНЯ ЙОНЧЕВА
2025-08-09 21:00
„Дама Пика“
Опера в три действия от П. И. Чайковски

Диригент Григор Паликаров
Режисьор Вера Немирова
Сценограф и костюмограф Юлиян Табаков
Хореограф Анна Пампулова
Диригент на хора Теодора Георгиева

В ролите:
ГЕРМАН – Арсен Согомонян
ЛИЗА – Соня Йнчева
ГРАФИНЯТА – Бойка Василева
КНЯЗ ЕЛЕЦКИ – Иво Йорданов
ГРАФ ТОМСКИ/ ЗЛАТОГОР – Пламен Димитров
ЧЕКАЛИНСКИ – Артьом Арутюнов
СУРИН – Гео Чобанов
ЧАПЛИЦКИ – Велин Михайлов
НАРУМОВ – Петър Петров
УПРАВИТЕЛ – Владислав Владимиров
ПОЛИНА/ МИЛОВЗОР – Михаела Берова
ГУВЕРНАНТКА – Вяра Железова
МАША – Галина Великова
ПРИЛЕПА – Жана Костова

След дебюта си през май в като Лиза от „Дама Пика“ в Метрополитън опера, Ню Йорк, Соня Йончева ще изпълни ролята на варненска сцена в постановката на Вера Немирова. Спектакълът е сред знаковите за Държавна опера Варна с впечатляващата сценография на Юлиян Табаков и модерния режисьорски подход към класическата творба на Чайковски по повестта на Пушкин. Партията на Лиза ще звучи с нежния лиричен глас на оперната дива, а в ролята на Герман ще ѝ партнира световноизвестният тенор Арсен Согомонян. Спектакъла ще дирижира маестро Григор Паликаров.

В своя анализ на творбата Вера Немирова изтъква, че ако през 2007 г. е търсела един по-реалистичен прочит на „Дама Пика“, сега нейните търсения във варненската постановка определено са в сферата на психологическата драма.
За разлика от новелата на Пушкин, в която героят Герман е показан като безчувствен и пресметлив, П.И. Чайковски го дарява с богата, опасна за него самия и обществото свръхчувствителност.
Една разделена на две личност, разкъсана между две страсти: невъзможната любов към Лиза и страстта към хазартната игра.
До момента, в който увлечението към играта го обзема изцяло, той носи съпричастието на зрителя. Все повече обаче страстта към играта и печалбата надделяват в него и той забравя своята първоначална цел: да се пребори за любовта си.
За разлика от него, Лиза преследва своята докрай, зарекла се да свърже живота си с Герман, даже и той да е престъпник. С цената на това да погуби себе си тя тръгва с цялото си същество към него. Тук се разделят техните пътища, а меридианът, който едновременно ги свързва и дели, е съдбата на старата Графиня.
Бившата „Московска Венера“, известна светска дама и страстна картоиграчка, среща своя смъртен ангел в Герман, а той се оглежда в нея като в холограма. Както им предсказва баладата на Томски, че Графинята ще получи смъртен удар от онзи, който страстно любящ ще дойде да й изтръгне тайната на печелившите три карти, те са свързани съдбовно.
Любовният триъгълник на Ерос и смърт оплита Герман, Графинята и Лиза и води до фатален край на тримата.
Самият Чайковски е част от всеки един свой образ. Силуети от неговия комплексен и много изстрадал характер се намират във всеки един от героите му. На първо място, „Дама Пика“ поради това е една силна психологическа драма, а на второ и не последно, разтърсваща социална трагедия, в която в светът на богатите няма място и право на любов един беден и обикновен човек като Герман.
